Des del curs 1998-1999 el Departament d'Ensenyament ha impulsat, mitjançant el Projecte de qualitat i millora contínua, experiències per a la millora de la gestió en els instituts d'educació secundària que imparteixen formació professional específica.
El Pla general de formació professional a Catalunya, en el primer eix estratègic, sobre la Planificació i adaptació de l'oferta formativa integrada a les necessitats del mercat de treball i de les persones, proposa impulsar i ampliar programes de qualitat de l'FP.
En aquest sentit, el Departament d'Ensenyament vol impulsar que els centres educatius de Catalunya que imparteixen cicles formatius de grau mitjà i/o superior de formació professional inicial implementin sistemes d'assegurament de la qualitat i models de gestió d'excel·lència, d'acord amb la recomanació del Marc de referència Europeu de Garantia de la Qualitat en l'Educació i Formació Professional (DOUE C 155/1 de 8.7.2009).
Aquesta convocatòria s'emmarca en el "Programa per a la millora i difusió de la Formació Professional", que inclou actuacions destinades a la implementació i certificació de sistemes de qualitat en centres que imparteixen la formació professional, i que es finança amb fons finalistes provinents del Ministeri d'Educació, Cultura i Esport i, si s'escau, del Fons Social Europeu.
Per tot això, de conformitat amb el que preveuen el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i els preceptes bàsics de la Llei 38/2003, de 17 de novembre, general de subvencions, i a proposta de la Direcció General de Formació Professional Inicial i Ensenyaments de Règim Especial,
Aprovar les bases reguladores que consten a l'annex d'aquesta Ordre, per a la concessió de subvencions per al foment de la certificació del sistema de gestió de la qualitat als centres educatius privats concertats que imparteixin formació professional inicial a Catalunya.
Obrir convocatòria pública per a l'atorgament de les subvencions esmentades, la qual es regeix per les bases que es publiquen a l'annex d'aquesta Ordre.
Es subvenciona el certificat del sistema de gestió de la qualitat obtingut dintre del període comprés entre el 30 de setembre de 2013 i la data de publicació d'aquesta Ordre al DOGC.
3.1 Les sol·licituds han d'estar subscrites pel titular del centre o el representant legal i s'han d'adreçar al director general de Formació Professional Inicial i Ensenyaments de Règim Especial, segons el model normalitzat que es pot trobar al portal de centres privats, centres titularitat d'altres departaments o de titularitat municipal ( http://educacio.gencat.cat/portal/page/portal/Educacio/PCentrePrivat/PCPInici ).
Es poden presentar directament als Serveis Centrals del Departament d'Ensenyament, als serveis territorials, al Consorci d'Educació de Barcelona, o bé per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
3.2 Els interessats poden presentar les seves sol·licituds des de l'endemà de la publicació d'aquesta Ordre al DOGC i fins al 3 d'octubre de 2014.
Import i partida pressupostària
Es destina a la concessió d'aquestes subvencions un import total màxim de 45.000,00 euros, amb càrrec a la partida pressupostària D/482000100/4210/0000 del centre gestor EN07, del pressupost de la Generalitat de Catalunya per a l'any 2014.
El director general de Formació Professional Inicial i Ensenyaments de Règim Especial resoldrà per delegació aquesta convocatòria en el termini màxim de dos mesos, a comptar a partir de l'endemà de la data de finalització del termini de presentació de sol·licituds.
La resolució es farà pública al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ) amb indicació de si exhaureix o no la via administrativa, dels possibles recursos, dels òrgans davant els quals es podran interposar, i del termini per interposar-los.
En qualsevol cas, les sol·licituds presentades s'entendran desestimades si no es dicta resolució expressa en el termini previst.
Quan les bases es refereixen genèricament als serveis territorials del Departament d'Ensenyament, aquesta referència s'ha d'entendre realitzada al Consorci d'Educació de Barcelona pel que fa al territori de la ciutat de Barcelona, d'acord amb el règim d'assumpció de funcions per part d'aquell Consorci.
Les subvencions esmentades no tenen caràcter recurrent.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la jurisdicció contenciosa administrativa en el termini de dos mesos comptats a partir de l'endemà de la publicació al DOGC, segons el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu, davant la consellera d'Ensenyament, en el termini d'un mes comptat a partir de l'endemà de la publicació al DOGC, segons el que estableixen els articles 77 de la Llei 26/2010, del 3 d'agost, de règim jurídic i de procediment de les administracions públiques de Catalunya, i 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
Barcelona, 9 de setembre de 2014
L'objecte d'aquestes subvencions és fomentar el desplegament de sistemes d'assegurament i millora contínua de la qualitat en els centres educatius privats concertats que imparteixen formació professional inicial, mitjançant l'ajut al finançament dels costos que suposa per als centres el procés d'acreditació del sistema de gestió de la qualitat.
Poden sol·licitar aquestes subvencions els centres privats concertats de Catalunya que imparteixin formació professional inicial, independentment que aquests ensenyaments estiguin o no concertats, i que disposin a la data de publicació de la convocatòria d'un sistema de gestió acreditat segons les normes internacionals de referència (ISO 9001, EFQM, o d'altres).
3.1 Els centres educatius que vulguin acollir-se a la convocatòria han de complir els requisits següents:
a) Estar al corrent de les obligacions tributàries davant l'Estat i la Generalitat, i de les obligacions davant la Seguretat Social.
La presentació de la sol·licitud de la subvenció implica l'autorització a l'Administració de la Generalitat perquè comprovi d'ofici les dades corresponents al compliment de les obligacions tributàries amb l'Estat i amb la Generalitat i amb la Tresoreria de la Seguretat Social.
b) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions, que impossibiliten per ser beneficiari de la subvenció.
c) Complir les obligacions que estableixen els articles 32, 33 i 36 de la Llei 1/1998, de 7 de gener, de política lingüística.
d) Estar al corrent del pagament d'obligacions per reintegrament de subvencions.
e) Els centres educatius amb una plantilla igual o superior a vint-i-cinc persones han d'haver adoptat els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en llurs centres de treball, de conformitat amb la Llei 5/2008, de 24 d'abril, del dret de les dones a eradicar la violència masclista.
f) Disposar dels mitjans humans i materials necessaris i tenir assignats els recursos econòmics necessaris per a la realització de l'activitat de prevenció de riscos laborals a l'empresa, d'acord amb el que disposa la Llei 31/1995, de 8 de novembre.
g) Els centres educatius amb 50 o més treballadors han de donar ocupació a un 2% de treballadors/ores amb discapacitat, com a mínim, o bé aplicar les mesures alternatives d'acord amb el que disposa l'article 38 de la Llei 13/1982, de 7 d'abril, d'integració social dels minusvàlids, i la resta de normativa aplicable.
h) Declarar si s'han demanat i/o s'han obtingut altres ajuts públics o privats per la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
i) En el cas de fundacions i associacions, tenir adaptats els estatuts d'acord amb la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.
j) En el cas de fundacions, complir amb el deure de presentar dels comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
3.2 El compliment d'aquests requisits s'acredita mitjançant les declaracions responsables que conté la sol·licitud.
-4 Requisits de la certificació
En el sistema de gestió de la qualitat acreditat ha d'estar explícitament definit que l'abast de la certificació es refereix, almenys, als estudis de formació professional inicial que imparteix el centre.
-5 Criteris de valoració i quantia de les subvencions
5.1 L'import total màxim de la convocatòria es distribuirà entre tots els centres seleccionats, amb el límit màxim de 1.000,00 euros per beneficiari, llevat que, revisades totes les sol·licituds, no s'executés la totalitat del crèdit, cas en què es repartirà l'import sobrant de forma proporcional, en funció de la despesa realitzada.
5.2 En qualsevol cas, l'import de la subvenció concedida no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'actuació realitzada pels beneficiaris.
Es considera despesa subvencionable la que de manera inequívoca respongui a la naturalesa de l'actuació subvencionada, i estigui efectivament realitzada i pagada fins a la data de publicació de la convocatòria al DOGC.
7.1 Les sol·licituds es poden presentar directament als Serveis Centrals del Departament d'Ensenyament, als seus serveis territorials, al Consorci d'Educació de Barcelona, o bé per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el cas que s'opti per presentar la sol·licitud en una oficina de correus, s'ha de fer en sobre obert, per tal que sigui datada i segellada pel personal de l'oficina de correus abans de ser certificada.
7.2 A la sol·licitud, els centres han d'adjuntar la documentació següent:
a) Còpia autenticada del certificat de qualitat acreditat on consti l'abast del sistema de gestió.
b) Originals de la factura emesa per l'empresa certificadora en què consti l'import de l'acreditació i del rebut que acrediti el seu pagament.
Si el pagament s'ha fet mitjançant transferència bancària, no és vàlida l'ordre de pagament sinó que és necessari presentar el justificant bancari original o un certificat de l'entitat financera en què hi figuri el destinatari, l'import i la data de pagament.
En cap cas s'admetran documents justificatius per altres conceptes de despesa relacionats amb l'obtenció de l'acreditació.
7.3 Si la sol·licitud no compleix els requisits que estableixen els apartats anteriors es requerirà la persona interessada perquè, en un termini de deu dies hàbils, improrrogable, esmeni el defecte o aporti els documents preceptius, amb la indicació que si no ho fa es considerarà que desisteix de la seva petició, i s'arxivarà la sol·licitud sense cap més tràmit, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
7.4 La presentació de la sol·licitud implica l'acceptació de les bases.
7.5 La presentació de la sol·licitud de subvenció faculta el Departament d'Ensenyament per verificar la conformitat de les dades que s'hi contenen o es declaren.
7.6 Qualsevol falsedat en les dades que es facin constar a la sol·licitud comporta l'exclusió del sol·licitant.
-8 Termini de presentació de sol·licituds
Les sol·licituds de subvenció s'han de presentar en el termini previst a la convocatòria.
9.1 El director general de Formació Professional Inicial i Ensenyaments de Règim Especial resoldrà la convocatòria a proposta d'una comissió avaluadora, integrada pels membres següents, o persones que els substitueixin:
- El subdirector general de Programes, Formació i Innovació, que actuarà com a president/a de la comissió.
- El cap del Servei de Programes i Projectes de Foment dels Ensenyaments Professionals.
- La cap del Servei de Gestió Administrativa de Serveis i Programes Educatius.
- Un tècnic/a del Servei de Programes i Projectes de Foment dels Ensenyaments Professionals, que actuarà com a secretari/ària de la comissió.
9.2 La comissió pot demanar als centres educatius participants la documentació addicional i els aclariments que consideri oportuns.
9.3 Els membres de la comissió es troben sotmesos a les causes d'abstenció i recusació que estableixen els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
9.4 Els centres beneficiaris han de presentar a la Direcció General de Formació Professional Inicial i Ensenyaments de Règim Especial, en el termini de 10 dies a comptar de l'endemà de la publicació de la Resolució de la convocatòria, un document d'acceptació de la subvenció concedida.
El pagament de les subvencions es tramitarà un cop resolta la convocatòria, atès que les subvencions ja han estat justificades mitjançant l'aportació de les factures i justificants de pagament presentats juntament amb la sol·licitud de subvenció.
Un cop tramitat el pagament, aquests documents seran degudament diligenciats i retornats als centres beneficiaris.
-11 Obligacions dels centres beneficiaris
Els centres beneficiaris han de complir les obligacions següents:
a) Complir la finalitat de la subvenció realitzant l'actuació subvencionada en el termini que determinin les bases reguladores.
d) Complir les obligacions que estableixen els articles 90 bis i 92 bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
e) Complir les altres obligacions que preveuen aquestes bases reguladores.
f) Els centres seleccionats es comprometen a fer constar en la documentació que generi el desenvolupament de l'actuació, així com a la pàgina web o al bloc del centre o en altres espais de difusió, que aquestes actuacions s'inscriuen en el marc de les actuacions destinades al Programa per a la millora i difusió de la Formació Professional finançat pel Ministeri d'Educació, Cultura i Esport i cofinançat pel Fons Social Europeu.
g) Els centres es comprometen a participar, a proposta del director general de la Formació Professional i Ensenyaments de Règim Especial, en jornades o activitats relacionades amb les bones pràctiques educatives i de gestió.
-12 Compatibilitat amb altres ajuts
Les subvencions concedides són compatibles amb qualsevol altra subvenció o ajut obtingut pel centre per a la realització de la mateixa activitat sempre i quan l'import de les subvencions rebudes no superi l'import total de l'actuació.